(Ministru kabineta

2021. gada …..

Rīkojums nr….)

**jaunatnes politikas**

**pamatnostādnes**

**2021. – 2027. gadam**

**Saturs**

[1. Pamatnostādņu kopsavilkums 4](#_Toc73919959)

[2. Politikas mērķis 5](#_Toc73919960)

[3. Politikas rezultāti un rezultatīvie rādītāji 9](#_Toc73919961)

[4. Rīcības virzieni un uzdevumi 11](#_Toc73919962)

[1. rīcības virziens: Darba ar jaunatni kvalitatīvas un ilgtspējīgas sistēmas izveide un attīstība 11](#_Toc73919963)

[2. rīcības virziens: Plašākas un aktīvākas jauniešu līdzdalības veicināšana 14](#_Toc73919964)

[3. rīcības virziens: Darba tirgum un patstāvīgai dzīvei nepieciešamo prasmju un iemaņu apguves veicināšana. 16](#_Toc73919965)

[4. rīcības virziens: Jauniešu ar ierobežotām iespējām iekļaušanas veicināšana 18](#_Toc73919966)

Izmantotie saīsinājumi

AiM – Aizsardzības ministrija

ĀM – Ārlietu ministrija

CSP – Centrālā statistikas pārvalde

Eurostat – Eiropas Savienības Statistikas birojs

EM – Ekonomikas ministrija

ES – Eiropas Savienība

FM – Finanšu ministrija

IeM – Iekšlietu ministrija

IZM – Izglītības un zinātnes ministrija

JSPA – Jaunatnes starptautisko programmu aģentūra

KM – Kultūras ministrija

LIAA – Latvijas Investīciju un attīstības aģentūra

LM – Labklājības ministrija

LPS – biedrība „Latvijas Pašvaldību savienība”

NAP2027 – Latvijas Nacionālais attīstības plāns 2021.-2027. gadam

NVA – Nodarbinātības valsts aģentūra

NVO – nevalstiskā organizācija

PKC – Pārresoru koordinācijas centrs

SIF – Sabiedrības integrācijas fonds

TM – Tieslietu ministrija

VARAM – Vides aizsardzības un reģionālās attīstības ministrija

VISC – Valsts izglītības satura centrs

VM – Veselības ministrija

# 1. Pamatnostādņu kopsavilkums

Jaunatnes politikas pamatnostādnes 2021.-2027. gadam (turpmāk – Pamatnostādnes) ir vidēja termiņa politikas plānošanas dokuments, kas nosaka Latvijas jaunatnes politiku turpmākajiem septiņiem gadiem. Pamatnostādnes nosaka jaunatnes politikas mērķi, kā arī rīcības virzienus un uzdevumus tā sasniegšanai. Balstoties uz Pamatnostādnēm, tiks izstrādāti īstermiņa plānošanas dokumenti – Jaunatnes politikas īstenošanas plāns 2021.-2023. gadam un Jaunatnes politikas īstenošanas plāns 2024.-2027. gadam.

Jaunatnes politika ir izteikti horizontāla joma, ko raksturo visās valsts politikas jomās īstenojamu mērķtiecīgu darbību kopums, kas veicina jauniešu pilnvērtīgu un vispusīgu attīstību, iekļaušanos sabiedrībā un dzīves kvalitātes uzlabošanos.[[1]](#footnote-1) Vienotas valsts politikas izstrādi jaunatnes politikas nozarē un tās koordinētu īstenošanu, tādējādi uzturot pasākumu sistēmu darbam ar jaunatni, nodrošina Izglītības un zinātnes ministrija (turpmāk – IZM).

Savā ikdienā jaunieši iesaistās dažādās aktivitātēs un mijiedarbojas ar dažādām struktūrām un institūcijām. Eiropas Savienības Jaunatnes stratēģijā 2019.-2027. gadam[[2]](#footnote-2) uzsvērts, ka ir nepieciešams attīstīt starpnozaru pieeju, lai nodrošinātu, ka plānotajās politikās vai programmās tiek ņemtas vērā konkrētas jauniešu vajadzības vai ietekme uz viņiem.

Lai pārejas periods no bērna uz pieaugušā statusu būtu iespējami harmonisks un veselīgs, lai jaunietis ātrāk atrastu savu vietu dzīvē kā atbildīgs pieaugušais un pilsonis, ir svarīgi, kāda informācija un atbalsts jaunietim ir pieejamas ārpus ģimenes. Svarīgi, lai jauniešu vecumā iedzīvotāji ticētu iespējai dzīvot emocionālā un finansiālā labklājībā, justu drošību par savu nākotni, apzinātos piederību savai kopienai, pašvaldībai un valstij. Tas nodrošinātu to, ka jauni cilvēki vēlas šajā valstī dzīvot, strādāt, veidot ģimeni, attīstīt uzņēmumus un kvalitatīvi pavadīt savu brīvo laiku, nevis dotos labākas dzīves meklējumos ārpus Latvijas robežām. Lai to nodrošinātu, ir ļoti būtiski sadarboties starp dažādām valsts un pašvaldību institūcijām, kā arī nevalstisko sektoru, iesaistot jauniešus pilsoniskās līdzdalības procesos, lai viņi apgūtu pilsoniskās līdzdalības prasmes un viņiem būtu iespēja veidot Latvijā tādu vidi, kādā viņi vēlētos dzīvot gan šodien, gan nākotnē.

Pamatnostādnes izstrādājusi IZM sadarbībā ar citām ministrijām un nevalstiskajām organizācijām. Pamatnostādņu veidošanā tika iesaistīta Jaunatnes konsultatīvā padome, kurā ir pārstāvji no biedrības "Latvijas Jaunatnes padome", biedrības "Latvijas Studentu apvienība", Latvijas Brīvo arodbiedrību savienības, biedrības "Latvijas Darba devēju konfederācija", biedrības "Latvijas Pašvaldību savienība" un biedrības "Latvijas Lielo pilsētu asociācija", kā arī jaunatnes nevalstiskajām organizācijām. Sabiedrības pārstāvjiem bija iespēja līdzdarboties pamatnostādņu projekta izstrādē, sniedzot viedokli par to laika posmā no 2021. gada 19. februārim līdz 8. martam.

# 2. Politikas mērķis

**Jaunatnes politikas mērķis 2021.-2027. gadam** ir radīt iespējas visu jauniešu attīstībai un labklājībai, stiprināt jauniešu iekļaušanos sabiedrībā un līdzdalību visās dzīvēs jomās, kā arī sekmēt kvalitatīvas un ilgtspējīgas darba ar jaunatni sistēmas izveidi valsts un pašvaldību līmenī.

Pamatnostādnēs ir izvirzīti šādi **rīcības virzieni** tā sasniegšanai:

1. rīcības virziens: Darba ar jaunatni kvalitatīvas un ilgtspējīgas sistēmas izveide un attīstība.
2. rīcības virziens: Plašākas un aktīvākas jauniešu līdzdalības veicināšana.
3. rīcības virziens: Darba tirgum un patstāvīgai dzīvei nepieciešamo prasmju un iemaņu apguves veicināšana.
4. rīcības virziens: Jauniešu ar ierobežotām iespējām iekļaušanas veicināšana.

Jaunatnes politikas būtiskākie risināmie izaicinājumi 2021.-2027. gadā: darba ar jaunatni kā pašvaldību autonomās funkcijas attīstība, darba ar jaunatni efektivitātes uzlabošana, darba ar jaunatni veicēju atbalsts, neformālās izglītības darbā ar jaunatni atzīšana, jauniešu nošķirtības no lēmumu pieņemšanas mazināšana, jauniešu ar ierobežotām iespējām iekļaušana.

Pamatnostādņu mērķis un rīcības virzieni ir izvirzīti, ievērojot Eiropas Savienības (turpmāk – ES) un valsts līmeņa attīstības plānošanas dokumentus, kas nosaka jaunatnes politikas nozares prioritātes.

***Tabula 1. ES un valsts līmeņa plānošanas dokumentu sasaiste ar Pamatnostādnēm***

|  |  |
| --- | --- |
| **Plānošanas dokuments** | **Pamatnostādņu sasaiste ar plānošanas dokumentu** |
| **Eiropas Savienības Jaunatnes stratēģija 2019.–2027. gadam** | Stratēģijas mērķis ir risināt esošās un turpmākās problēmas, ar ko saskaras jaunieši visā Eiropā, ir definētas trīs darbību jomas jaunatnes nozarē:   1. iesaistīšanās: jauniešu līdzdalības veicināšana demokrātiskajā dzīvē; 2. saiknes veidošana: savstarpējo attiecību un pieredzes apmaiņu izmantošana darbā ar jaunatni, veidojot visiem jauniešiem pieejamas iespējas piedalīties pieredzes apmaiņas, sadarbības, kultūras un sabiedriskos pasākumos Eiropas mērogā; 3. iespēju veicināšana: veicināt jauniešus uzņemties atbildību par savu dzīvi.   Pamatnostādņu izstrādē ņemti vērā arī vienpadsmit Eiropas Jaunatnes mērķi, uz kuriem balstīta ES Jaunatnes stratēģija 2019.-2027. gadam: ES savienošana ar jaunatni; visu dzimumu līdztiesība; iekļaujošas sabiedrības; informācija un konstruktīvs dialogs; garīgā veselība un labklājība; atbalsts lauku jaunatnei; kvalitatīva nodarbinātība visiem; kvalitatīva mācīšanās; telpa un līdzdalība visiem; ilgtspējīga un zaļa Eiropa; jaunatnes organizācijas un Eiropas programmas. |
| **Ilgtermiņa konceptuālais dokuments „Latvijas izaugsmes modelis: cilvēks pirmajā vietā”** | Dokuments nosaka uz cilvēku centrētu Latvijas izaugsmes modeli. Galvenais izaugsmes resurss ir katra iedzīvotāja zināšanas un gudrība, to prasmīga izmantošana. Mērķis - ikviena cilvēka, tajā skaitā jaunieša, dažādu dzīves kvalitātes aspektu paaugstināšana, kas sasniedzams, aktīvi izmantojot iedzīvotāju uzkrāto zināšanu potenciālu. |
| **Latvijas ilgtspējīgas attīstības stratēģija līdz 2030. gadam** | Latvijas ilgtspējīgas attīstības stratēģijā izdalītas četras jomas, kas veido pamatu Latvijas sabiedrības nākotnei: jaunrade, tolerance, sadarbība un līdzdalība:   1. jaunrade – spēja radīt jaunas idejas, rīcības formas vai arī sasaistīt esošās idejas, konceptus, metodes un rīcības jaunā veidā; 2. tolerance – visu veidu sociālās atstumtības un diskriminācijas mazināšana, ieskaitot ienākumu nevienlīdzību, vecuma un dzimuma diskrimināciju darba tirgū, etniskos aizspriedumus un lingvistiskās institucionālās barjeras; 3. sadarbība – horizontālas un vertikālas sadarbības veidošana starp institūcijām un iedzīvotājiem; 4. līdzdalība – ilgtspējīga attīstība pieprasa arī zināmu attieksmes un paradumu maiņu, kā arī sabiedrības aktīvu iesaisti. |
| **Latvijas Nacionālais attīstības plāns 2021.-2027. gadam** | Pamatnostādnēs ietvertie rīcības virzieni un uzdevumi ir pakārtoti trim Latvijas Nacionālajā attīstības plānā 2021.-2027. gadam ietvertām prioritātēm:   1. Prioritātes “Stipras ģimenes, veseli un aktīvi cilvēki”: 2. rīcības virziens “Sociālā iekļaušana” paredz darba ar jaunatni nozīmes un veidu paplašināšanu un stiprināšanu, lai veicinātu efektīvu pāreju no bērna uz pieaugušā statusu; 3. rīcības virziens “Psiholoģiskā un emocionālā labklājība” paredz vardarbības profilaksi, t.sk. mazinot mobingu jauniešu vidū, un savlaicīgu intervenci dažādās krīzes situācijās, stiprinot cilvēku psiholoģisko un emocionālo noturību un spēju rast labvēlīgu risinājumu. Šī rīcības virziena ietvaros arī paredzēta seksuālās un reproduktīvās veselības stiprināšana sabiedrībā un infekciju slimību izplatības risku mazināšana, uzlabojot psiholoģisko un emocionālo veselību, kas ir ļoti aktuāli tieši jauniešu vecuma grupā. 4. Prioritātes “Zināšanas un prasmes personības un valsts izaugsmei” rīcības virziens “Iekļaujoša izglītības vide” paredz sociālās atstumtības riskam pakļauto bērnu un jauniešu (sociāli ekonomiskie riski, speciālās vajadzības, nelabvēlīgā situācijā nonākuši jaunieši, u.c. priekšlaicīgas mācību pamešanas riski) iesaistīšanu ārpus formālās izglītības (t.sk. interešu izglītības) pasākumos (t.sk. skolas vidē – kā vispārējā, tā profesionālajā izglītībā) un preventīvus un pastāvīgus pasākumus visu veidu vardarbības mazināšanai izglītības iestādēs, kā arī atbalsta pasākumus bērniem un jauniešiem, pedagogiem, skolas personālam un ģimenēm. 5. Prioritātes “Vienota droša un atvērta sabiedrība” rīcības virziens “Saliedētība” ietver sabiedrības pašorganizēšanās, sadarbības un līdzdarbības prasmju un iespēju paplašināšanu, jo īpaši attīstot jauniešu pilsonisko izglītību, iedzīvotāju līdzdarbību nevalstiskajās organizācijās, arodbiedrībās un brīvprātīgajā darbā. |
| **Bērnu, jaunatnes un ģimenes attīstības pamatnostādnes 2021.-2027. gadam** (izstrādes procesā) | Bērnu, jaunatnes un ģimenes attīstības pamatnostādnēs 2021.-2027. gadam ietverti pasākumi, kuru mērķis ir sekmēt bērnu un jauniešu drošību, psiholoģisko un emocionālo labklājību, vienlīdzīgas iespējas bērniem un jauniešiem, kā arī veicināt jauniešu attīstību, dzīves kvalitātes uzlabošanu un līdzdalības stiprināšanu. |
| **Izglītības attīstības pamatnostādnes 2021.-2027. gadam** (projekts izsludināts Valsts sekretāru sanāksmē 2020. gadā 1. oktobrī) | Izglītības attīstības pamatnostādnēs 2021.-2027. gadam ietverti pasākumi, lai nodrošinātu kvalitatīvas izglītības iespējas visiem Latvijas iedzīvotājiem, lai veicinātu viņu potenciāla attīstību un īstenošanu visa mūža garumā un lai veidotu viņu spēju mainīties un atbildīgi vadīt pastāvīgās pārmaiņas sabiedrībā un tautsaimniecībā. |
| **Saliedētas un pilsoniski aktīvas sabiedrības attīstības pamatnostādnes 2021.-2027. gadam** | Saliedētas un pilsoniski aktīvas sabiedrības attīstības pamatnostādnes 2021.-2027. gadam ietver pasākumus, kuru ietvaros plānots veicināt iedzīvotāju demokrātijas prasmju un zināšanu apguvi; stiprināt pilsoniskās sabiedrības attīstību un ilgtspēju, veidojot pilsonisku kultūru un attīstot iekļaujošu pilsoniskumu; veidot kvalitatīvu, drošu un iekļaujošu demokrātiskās līdzdalības un informācijas telpu; sekmēt iedzīvotāju izpratni par sabiedrības daudzveidību, mazinot negatīvos stereotipos balstītu attieksmi pret dažādām sabiedrības grupām. |
| **Sabiedrības veselības pamatnostādnes 2021.-2027. gadam** (projekts izsludināts Valsts sekretāru sanāksmē 2021. gadā 25. februārī) | Sabiedrības veselības pamatnostādnēs 2021.-2027. gadam ietverti pasākumi, kuru mērķis ir uzlabot Latvijas iedzīvotāju veselību, pagarinot labā veselībā nodzīvoto mūžu, novēršot priekšlaicīgu mirstību un mazinot nevienlīdzību veselības jomā, t.sk. pasākumi, kas ir vērsti uz jauniešu informēšanu par veselības jautājumiem, jauniešu psihiskās veselības uzlabošanu un atkarību mazināšanu jauniešu vidū. |
| **Sociālās aizsardzības un darba tirgus pamatnostādnes 2021.-2027. gadam** (projekts izsludināts Valsts sekretāru sanāksmē 2021. gadā 13. maijā) | Sociālās aizsardzības un darba tirgus pamatnostādņu 2021.-2027. gadam mērķis ir sekmēt iedzīvotāju sociālo iekļaušanu, mazinot ienākumu nevienlīdzību un nabadzību, attīstot pieejamu un individuālajām vajadzībām atbilstošu sociālo pakalpojumu un juridiskā atbalsta sistēmu, kā arī veicinot augstu nodarbinātības līmeni kvalitatīvā darba vidē. |
| **Sporta politikas pamatnostādnes 2021.-2027. gadam** (projekts izsludināts Valsts sekretāru sanāksmē 2021. gadā 29. aprīlī) | Sporta politikas pamatnostādnes 2021.-2027. gadam (izstrādes procesā) ietver pasākumus, lai palielinātu Latvijas iedzīvotāju īpatsvaru, kuri nodarbojas ar fiziskām vai sportiskām aktivitātēm, t.sk. jaunatnes sporta attīstībai. |

# 3. Politikas rezultāti un rezultatīvie rādītāji

| **Rezultatīvais rādītājs (RR)** | **Bāzes vērtība un gads** | **2024.gads** | **2027.gads** | **Datu avots** |
| --- | --- | --- | --- | --- |
| 1. politikas rezultāts: izveidota kvalitatīva un ilgtspējīga darba ar jaunatni sistēma valsts un pašvaldību līmenī, t.sk. nostiprināts darbs ar jaunatni kā pašvaldību autonomā funkcija, kā arī uzlabots darbā ar jaunatni iesaistīto personu profesionālais sniegums un kompetences. | | | | |
| 1.1. Jauniešu īpatsvars, kuri piedalās jauniešu centru aktivitātēs | 19 % (2018.g.) | 24 % | 29 % | IZM dati, jānodrošina monitorings (bāze: aptauja “Jaunieši Baltijas valstīs”) |
| 1.2. Pašvaldību īpatsvars, kurās tiek piesaistīts finansējums jaunatnes jomas projektu īstenošanai. | 52 % (2019.g.) | 75 % | 90 % | IZM dati |
| 1.3. Pašvaldību īpatsvars, kurās tiek īstenots digitālais darbs ar jaunatni atbilstoši IZM rekomendācijām. | precizējams | 75 % | 90 % | IZM dati |
| 2. politikas rezultāts: paaugstināta jauniešu pilsoniskā līdzdalība, t.sk. jauniešu iesaiste izglītības iestāžu, vietējo kopienu, pašvaldību, valsts mēroga jautājumu risināšanā un stiprināta jauniešu piederības sajūta Latvijai un Eiropai. | | | | |
| 2.1. Jauniešu īpatsvars, kuri ir biedri nevalstiskajās organizācijās  Sasaiste: NAP2027, 407 | *precizējams* | *bāze + 3%* | *bāze + 6%* | IZM dati  (jānodrošina monitorings) |
| 2.2. Jauniešu īpatsvars, kuri iesaistās politisko partiju darbībā | 4 % (2017.g.) | 5 % | 7 % | IZM dati, jānodrošina monitorings (bāze: Eurobarometer) |
| 2.3. 16-24 gadus vecu jauniešu īpatsvars, kuri internetā publicē viedokļus par sabiedriskajiem un politiskajiem jautājumiem | 9 % (2017.g.) | 13 % | 16 % | Eurostat |
| 2.4. Jauniešu īpatsvars, kuri veic brīvprātīgo darbu regulāri, vairākas reizes gadā | 27 % (2020.g.) | 32 % | 37 % | IZM dati (jānodrošina monitorings) |
| 2.5. Jauniešu īpatsvars, kuri augsti novērtē savas iespējas ietekmēt lēmumu pieņemšanu pašvaldības / valsts līmenī | 8 % / 5 %  (2020.g.) | 12 % / 7 % | 15 % / 10 % | IZM dati  (jānodrošina monitorings) |
| 2.6. 16-24 gadus vecu jauniešu īpatsvars, kuru digitālās prasmes ir augstākas par pamatlīmeni | 53 % (2019.g.) | 65 % | 85 % | Eurostat |
| 3. politikas rezultāts: radītas plašākas iespējas jauniešiem ārpus formālās izglītības apgūt patstāvīgai dzīvei un darba tirgum nepieciešamās kompetences. | | | | |
| 3.1. 15–24 gadus vecu personu īpatsvars, kuras nav iesaistītas izglītībā vai darba tirgū (NEET)  Sasaiste: NAP2027, 122 | 7,9 % (2019.g.) | 6,5 % | 5 % | Eurostat |
| 3.2. Jauniešu īpatsvars, kuri augsti novērtē iespējas pilnveidot savu personību, zināšanas un prasmes savas dzīvesvietas tuvumā | 42 % (2020.g.) | 50 % | 55 % | IZM dati (jānodrošina monitorings) |
| 3.3. Pašvaldību īpatsvars, kurās tiek pielietots brīvprātīgā darbā iegūtās pieredzes atzīšanas mehānisms | 31 % (2020.g.) | 80 % | 100 % | IZM dati (jānodrošina monitorings) |
| 4. politikas rezultāts: veicināta jauniešu ar ierobežotām iespējām iekļaušana sabiedrībā. | | | | |
| 4.1. Jauniešu īpatsvars, kuri nav saskārušies ar diskrimināciju | 32 % (2020.g.) | 37 % | 40 % | IZM dati (jānodrošina monitorings) |
| 4.2. Jauniešu ar ierobežotām iespējām dalība starptautiskajos projektos | 25 % (2020.g.) | 30 % | 35 % | JSPA dati |
| 4.3. Pašvaldību īpatsvars, kurās projektos un aktivitātēs tiek iesaistīti jaunieši ar ierobežotām iespējām | 42 % (2020. g.) | 80 % | 100 % | IZM dati |

# 4. Rīcības virzieni un uzdevumi

## **1. rīcības virziens: Darba ar jaunatni kvalitatīvas un ilgtspējīgas sistēmas izveide un attīstība**

Rīcības virziens noteikts, lai izveidotu kvalitatīva un ilgtspējīga darba ar jaunatni sistēmu valsts un pašvaldību līmenī, t.sk. nostiprinātu darbu ar jaunatni kā pašvaldību autonomo funkciju, kā arī lai uzlabotu darbā ar jaunatni iesaistīto personu profesionālo sniegumu un kompetences.

2013. gada 16. maijā ES Izglītības, jaunatnes lietu, kultūras un sporta ministru padomē tika apstiprināti secinājumi par kvalitatīva darba ar jaunatni ieguldījumu jauniešu attīstībā, labklājībā un sociālajā iekļautībā, kur ES dalībvalstis tika aicinātas darba ar jaunatni nodrošinājumā un praksē veicināt to, lai tiktu uzsvērta kvalitāte, kā arī palīdzēt jaunatnes nozarei izveidot struktūras, darba metodes un saziņas kanālus, lai tā varētu uzrunāt vairāk jauniešu.[[3]](#footnote-3)

Lai nostiprinātu darbu ar jaunatni pašvaldību līmenī, nepieciešams, lai tā būtu īstenota kā pašvaldību autonomā funkcijā visās pašvaldībās, tas ir paredzēts jaunā Pašvaldību likuma projektā. Minimālās darba ar jaunatni infrastruktūras, materiāli tehniskās, kā arī cilvēkresursu bāzes noteikšana sniegs vienlīdzīgas iespējas jauniešiem neatkarīgi no viņu dzīvesvietas. Darba ar jaunatni atpazīstamības un prestiža veicināšana, kā arī ilgtspējīga finansēšanas modeļa darba ar jaunatni īstenošanai valsts, pašvaldību un nevalstisko organizāciju līmenī sniegs būtisko ieguldījumu darba ar jaunatni sistēmas attīstībā.

Būtiski ir turpināt sniegt atbalstu darba ar jaunatni veicēju profesionālo kompetenču attīstībai, sekmēt piekļuvi un iesaisti starptautiskajās programmas un projektos, kā arī veicināt sadarbību un labās prakses apmaiņu starp jaunatnes jomas profesionāļiem.

Lai sniegtu jauniešiem plašākas iespējas attīstīt digitālās prasmes ārpus formālās izglītības nepieciešama digitālā darba ar jaunatni sistēmu. Digitālā un mobilā darba ar jaunatni sistēmas attīstība nodrošinās lielākas iespējas saņemt darba ar jaunatni pakalpojumus tiem jauniešiem, kas dzīvo tālāk no pakalpojuma centriem. Savukārt, stiprinot darbu ar diasporas jauniešiem, tiks veicināta viņu saikņu ar Latviju uzturēšana.

|  |  |  |  |  |  |
| --- | --- | --- | --- | --- | --- |
| **Nr. p.k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 1.1. | Stiprināt darbu ar jaunatni pašvaldību līmenī, lai nodrošinātu visiem jauniešiem, t.sk. lauku jauniešiem, iespējas neformāli mācīties un attīstīt savas iniciatīvas, kā arī veicināt brīvā laika lietderīgu izmantošanu. | 2027 | IZM | Pašvaldības, NVO, JSPA, ZM | PR 1, PR 2  RR 1.1., RR 1.2., RR 1.3., RR 2.1., RR 2.4., RR 4.4. |
| 1.2. | Veicināt darba ar jaunatni atpazīstamību un prestižu, t.sk. izveidojot neformālajā izglītībā gūto kompetenču atzīšanas mehānismu jaunatnes jomā. | 2027 | IZM | NVO, JSPA, LPS | PR 1, PR 3  RR 1.1., RR 2.1., RR 2.1., RR 2.4. |
| 1.3. | Paaugstināt darba ar jaunatni veicēju profesionālās kompetences, t.sk. pilnveidot augstākās izglītības studiju iespējas darba ar jaunatni veicējiem, kā arī veicināt sadarbību un labās prakses apmaiņu starp jaunatnes jomas profesionāļiem. | 2027 | IZM | JSPA, VISC, NVO | PR 1  RR 1.1., RR 1.2. |
| 1.4. | Sekmēt jauniešu un darba ar jaunatni veicēju piekļuvi un iesaisti Eiropas Savienības un citās jaunatnes atbalsta programmās un projektos. | 2027 | JSPA | IZM, pašvaldības, NVO | PR 1, PR 2  RR 1.1., RR 1.2., RR 2.1. |
| 1.5. | Izveidot ilgtspējīgu finansēšanas modeli darba ar jaunatni īstenošanai valsts, pašvaldību un nevalstisko organizāciju līmenī, t.sk. izvērtējot līdzšinējās finanšu plānošanas un koordinācijas efektivitāti. | 2023 | IZM | Pašvaldības, JSPA, NVO, LPS | PR 1  RR 1.2. |
| 1.6. | Attīstīt digitālā un mobilā darba ar jaunatni sistēmu, lai nodrošinātu vienlīdzīgas iespējas visiem jauniešiem, tostarp, jauniešiem, kuri dzīvo tālāk no pakalpojumu centriem. | 2027 | IZM | JSPA, VARAM, Pašvaldības, NVO | PR 1, PR 2, PR 4  RR 1.1., RR 1.3., RR 2.1., RR 4.3., RR 4.4. |
| 1.7. | Nodrošināt darbā ar jaunatni iesaistītajām personām piekļuvi sistēmiska profesionālā atbalsta saņemšanai, veicinot darba ar jaunatni veicēju palikšanu nozarē. | 2027 | IZM | JSPA, pašvaldību iestādes, NVO | PR 1  RR 1.2. |
| 1.8. | Stiprināt darbu ar diasporas jauniešiem, izveidojot tā atbalsta mehānismu. | 2027 | IZM | ĀM, KM | PR 1  RR 1.2. |
| 1.9. | Ieviest monitoringa rīku uz pierādījumiem balstītas jaunatnes politikas plānošanai, ņemot vērā iepriekšējo pieredzi | 2027 | IZM | JSPA | PR 1 |

## **2. rīcības virziens: Plašākas un aktīvākas jauniešu līdzdalības veicināšana**

Jauniešu līdzdalība ir pirmais no jaunatnes politikas pamatprincipiem, tas nozīmē, ka ir nepieciešams nodrošināt jauniešiem iespēju iesaistīties jaunatnes politiku ietekmējošu lēmumu apspriešanā pirms to pieņemšanas.[[4]](#footnote-4) Lai jauniešu spētu veiksmīgi realizēt savas līdzdalības iespējas, ir svarīgi attīstīt jauniešos pilsonisko kompetenci arī ārpus formālās izglītības. Jauniešu aktīvā pilsoniska un politiskā līdzdalība var izpausties dažādos veidos: tā var būt iesaiste nevalstisko organizāciju, jauniešu domju un politisko partiju aktivitātēs un pamatdarbībā, brīvprātīgā darba veikšana, līdzdalība digitālajā vidē u.c. Bieži vien pirmo līdzdalības pieredzi jaunieši iegūst iesaistoties izglītības iestāžu pašpārvalžu darbībā, tāpēc ir svarīgi stiprināt izglītojamo pašpārvaldes, lai tādā veidā jaunieši varētu veiksmīgi līdzdarboties lēmumu pieņemšanā izglītības iestādēs, praktiski attīstot pilsonisko kompetenci. Ir svarīgi nodrošināt, lai jauniešiem būtu pieejams kvalitatīvs un draudzīgs saturs par līdzdalības un attīstības iespējām.

|  |  |  |  |  |  |
| --- | --- | --- | --- | --- | --- |
| **Nr. p.k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 2.1. | Attīstīt jauniešos pilsonisko kompetenci, t.sk. stiprināt piederības sajūtu Latvijai un Eiropai, demokrātisko vērtību cieņu. | 2027 | IZM | VISC, JSPA, ĀM, KM, NVO, AiM, Jaunsardzes centrs | PR 2  RR 2.1., RR. 2.2., RR 2.3., RR 2.4., RR. 2.5. |
| 2.2. | Sekmēt jauniešu aktīvo pilsonisko un politisko līdzdalību, t.sk. iesaisti nevalstisko organizāciju, jauniešu domju un politisko partiju aktivitātēs un pamatdarbībā, kā arī brīvprātīgā darba veikšanā | 2027 | IZM | KM, SIF, NVO, JSPA | PR 2  RR 2.1., RR. 2.2., RR 2.3., RR 2.4., RR. 2.5. |
| 2.3. | Nodrošināt izglītojamo līdzdalību lēmumu pieņemšanā izglītības iestādēs, stiprinot izglītojamo pašpārvaldes, t.sk. izveidojot ilgtspējīgu koordinācijas modeli nacionālā līmenī. | 2027 | IZM | VISC, JSPA, pašvaldības | PR 2  RR 2.3., RR. 2.5. |
| 2.4. | Uzlabot jauniešu digitālo kompetenci, t.sk. medijpratību, lai veicinātu jauniešu jēgpilnu līdzdalību digitālā vidē. | 2027 | IZM | IeM, KM | PR 2  RR 2.3., RR 2.6. |
| 2.5. | Nodrošināt jauniešiem draudzīga un kvalitatīva informācijas satura veidošanu un ieguves iespējas. | 2027 | IZM | VK, visas ministrijas | PR 2  RR 2.3. |
| 2.6. | Veicināt jauniešu izpratni un līdzdalību vides un klimata jautājumos un atbalstīt videi draudzīgas izvēles ikdienas paradumos. | 2027 | VARAM | IZM, VISC | PR 2  RR 2.1., RR 2.3., RR 2.4., RR. 2.5. |
| 2.7. | Stiprināt jauniešu un jaunatnes organizāciju līdzdalības mehānismus lēmumu pieņemšanā visos līmeņos. | 2027 | IZM | JSPA, Pašvaldības, NVO | PR 2  RR 2.1., RR 2.3., RR 2.4., RR. 2.5. |

## **3. rīcības virziens: Darba tirgum un patstāvīgai dzīvei nepieciešamo prasmju un iemaņu apguves veicināšana.**

Jaunieša vecumā cilvēks gatavojas patstāvīgai dzīvei, apgūstot un attīstot tai nepieciešamas prasmes un iemaņas. Ir būtiski sniegt jaunietim atbalstu, lai viņš skaidrāk apzinātos savas stiprās puses un intereses, apjaustu, kā tās var būt noderīgas sabiedrībai, lai viņš varētu sekmīgi iekļauties darba tirgū vai arī veidot savu uzņēmumu. Šai ziņā nozīmīga loma ir kompetenču pieejas mācību saturā īstenošanai vispārējā izglītībā, taču papildus nepieciešams jaunietim sniegt personalizētas konsultācijas savai personīgajai izaugsmei, savu mērķu apzināšanai un iespēju gūt praktisku pieredzi savā izvēlētajā profesijā. Būtiska loma darba tirgum nepieciešamo prasmju apguvē ir caurviju prasmēm un t.s. mīkstajām prasmēm (*soft skills*), tostarp komunikācijas prasmēm, komandas darbam, kritiskajai domāšanai, līdera prasmēm, darba ētikai, kā arī uz izaugsmi vērstiem uzskatiem un ieradumiem Papildus formālās izglītības sniegtajām iespējām jaunietis šīs prasmes var apgūt un stiprināt, iesaistoties neformālās izglītības[[5]](#footnote-5) aktivitātēs un brīvprātīgajā darbā, kas attiecīgi ir jaunatnes politikas kompetencē. Ļoti būtiska ir arī jaunieša pašapziņa – ticība, ka viņš pārvarēs izaicinājumus un gūs panākumus darbā. Covid-19 pandēmijas izraisītā situācija spilgtāk izgaismoja nepieciešamību sniegt jauniešiem atbalstu mentālās pašpalīdzības prasmju un kompetenču veidošanai. Šīs prasmes ļauj jauniešiem pašiem rūpēties par savas mentālās veselības stiprināšanu, atpazīt mentālās veselības riska pazīmes un atbilstoši rīkoties, novēršot problēmu attīstību vai nonākšanu augsta riska situācijās (jauniešu psihoemocionālās labklājības veicināšanas pasākumus paredzēts ietvert Bērnu, jaunatnes un ģimenes attīstības pamatnostādnēs 2021.-2027. gadam). Lai sniegtu efektīvāku atbalstu visiem jauniešiem ir svarīgi attīstīt atbalsta instrumentus, kuri ir balstīti uz personalizētās pieejas un individuāliem risinājumiem.

|  |  |  |  |  |  |
| --- | --- | --- | --- | --- | --- |
| **Nr. p.k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 3.1. | Veicināt sabiedrībā, t.sk. darba devēju vidū, izpratni par neformālās izglītības un ikdienējās mācīšanās, t.sk. brīvprātīgā darba, nepieciešamību darba tirgum un patstāvīgai dzīvei nepieciešamo prasmju un iemaņu apguvē. | 2027 | IZM | JSPA, LM, pašvaldības | PR 3  RR 3.1., RR 3.2., RR 3.3. |
| 3.2. | Veicināt brīvprātīgā darba kā pirmās darba pieredzes jaunietim prestiža paaugstināšanu, uzlabojot brīvprātīgā darba īstenošanas sistēmu. | 2027 | IZM | LM, Pašvaldības, NVO | PR 3  RR 2.4., RR 3.3. |
| 3.3. | Izveidot un attīstīt darba prakses atbalsta sistēmu jauniešiem, t.sk. jauniešiem NEET situācijā, nodrošinot konsultatīvu atbalstu, mentoringu un darba prakses iespējas. | 2027 | LM | IZM, JSPA | PR 3, PR 4  RR 3.1., RR 3.2., RR 4.3. |
| 3.4. | Izveidot starpinstitūciju koordinācijas mehānismu visa veida jauniešu uzņēmējdarbības veicināšanas aktivitāšu īstenošanai. | 2027 | IZM | EM, VARAM, LLKC | PR 3  RR 3.1., RR 3.2. |

## **4. rīcības virziens: Jauniešu ar ierobežotām iespējām iekļaušanas veicināšana**

Viens no jaunatnes politikas pamatprincipiem ir vienlīdzīgu iespēju princips — nodrošināt jauniešiem iespēju bez jebkādas diskriminācijas aktīvi piedalīties sabiedriskās, politiskās, kultūras un ekonomiskās dzīves aktivitātēs, tāpēc ir svarīgi sniegt mērķtiecīgu atbalstu jauniešiem ar ierobežotām iespējām, lai veicinātu viņu iekļaušanu.

Saskaņā ar programmas “Erasmus+” definējumu, jēdziens “jaunieši ar ierobežotām iespējām” ietver šādas apakšgrupas:

* jaunieši ar fizisku vai garīgu invaliditāti;
* jaunieši, kuriem ir mācīšanās grūtības;
* jaunieši, kuriem ir ekonomiskie šķēršļi (zems dzīves līmenis, maznodrošinātie, bezpajumtnieki, ilgstošie bezdarbnieki, parādnieki);
* jaunieši ar kultūru atšķirībām (imigranti, bēgļi, etniskās minoritātes, jaunieši ar grūtībām kultūrā un valodas apgūšanā);
* jaunieši ar veselības problēmām (kuriem ir hroniskās saslimšanas, smagas saslimšanas vai psihiatriski traucējumi);
* jaunieši, kuriem ir sociālie šķēršļi (dzimuma, etniskās, seksuālās, invaliditātes diskriminācija, anti-sociāla vai riskanta uzvedība, vientuļie vecāki, bāreņi, bijušie ieslodzītie, vielu un procesu atkarīgie);
* jaunieši, kuriem ir ģeogrāfiskie šķēršļi (jaunieši no ļoti attāliem lauku reģioniem, lauku jaunieši, jaunieši, kuriem ir ierobežotas pakalpojumu iespējas).

Lai šo grupu jaunieši nenonāktu sociālā riska grupā, daba ar jaunatni veicējiem svarīgi viņus izprast kā svarīgu mērķa grupu un īpaši veicināt šo jauniešu iekļaušanu aktīvo jauniešu vidū un sabiedrībā.

|  |  |  |  |  |  |
| --- | --- | --- | --- | --- | --- |
| **Nr. p.k.** | **Uzdevums** | **Izpildes termiņš (gads)** | **Atbildīgā institūcija** | **Līdzatbildīgās institūcijas** | **Sasaiste ar politikas rezultātu un rezultatīvo rādītāju** |
| 4.1. | Sniegt metodisko atbalstu darba ar jaunatni iesaistītajām personām, lai uzlabotu viņu kompetences sasniegt jauniešus ar ierobežotām iespējām. | 2027 | IZM | LM, JSPA | PR 4  RR 4.1., RR 4.2., RR 4.3.. |
| 4.2. | Veicināt jauniešu ar ierobežotām iespējam iekļaušanos sabiedrībā. | 2027 | IZM | JSPA, LM, NVO, pašvaldības | PR 4  RR 4.1., RR 4.2., RR 4.3., RR 4.4. |

1. Jaunatnes likums [↑](#footnote-ref-1)
2. Pieejams: <https://eur-lex.europa.eu/legal-content/LV/TXT/PDF/?uri=OJ:C:2018:456:FULL&from=EN> [↑](#footnote-ref-2)
3. <https://op.europa.eu/lv/publication-detail/-/publication/5ec2661a-d4df-11e2-bfa7-01aa75ed71a1/language-lv> [↑](#footnote-ref-3)
4. Jaunatnes likums: <http://likumi.lv/ta/id/175920-jaunatnes-likums> [↑](#footnote-ref-4)
5. Neformālā izglītība darbā ar jaunatni – ārpus formālās izglītības organizēta interesēm un pieprasījumam atbilstoša izglītojoša darbība. Neformālā izglītība papildina formālo izglītību. Neformālās izglītības mērķis ir sniegt zināšanas, veidot prasmes, iemaņas un attieksmes, kā arī veicināt jauniešu vispusīgu attīstību un aktīvu līdzdalību lēmumu pieņemšanā un sabiedriskajā dzīvē. [↑](#footnote-ref-5)